laion/Wikipedia-Exotic huggingface dataset:
איתמר אבן-זהר

איתמר אבן־זֹהר (נולד ב־23 במרץ 1939 בתל אביב) הוא חוקר תרבות ישראלי, פרופסור אמריטוס ביחידה למחקר התרבות באוניברסיטת תל אביב. נודע בעיקר בזכות פיתוח תאוריית הרב־מערכת ותאוריית הרפרטוארים של התרבות, העוסקות בהטרוגניות ובמורכבות של התרבות כמסגרת לארגון החיים החברתיים והאישיים. עבודתו של אבן־זהר קשורה לתחומים שונים והשפיעה על מחקרים בתחומים כגון היחסים בין תרבויות ומחקר התרגום. אבן־זהר נולד לשמחה ולרבקה בת פנחס חלפין, במשפחה בת שלושה ילדים. שירת בצה"ל בשנים 1959–1961, ולאחר שחרורו למד לשון עברית ופילוסופיה באוניברסיטת תל אביב. למד לתואר שני בספרות השוואתית באוניברסיטה העברית אצל לאה גולדברג, טוביה שלונסקי ובנימין הרושובסקי ב־1967. בסוף שנות ה־60 למד שנה באוניברסיטת קופנהגן ושנה באוניברסיטת אוסלו, וקרוב לשנה באוניברסיטת סטוקהולם, ובשנת 1972 קיבל את תואר הדוקטור מאוניברסיטת תל אביב בהנחייתו של הרושובסקי. בשנות ה-70 היה עורך משנה של הרבעון "הספרות". שימש משנת 1972 מרצה בכיר לתורת הספרות באוניברסיטת תל אביב, וקודם לדרגת פרופסור מן המניין ב־1977. בשנים 1978–1982 היה מופקד על הקתדרה לתאוריה של התרגום ע"ש ברנשטיין. לאחר מכן הופקד על הקתדרה להיסטוריה של הספרות ע"ש ארצט עד 1990. בשנת 1987 הופקד על הקתדרה לפואטיקה וסמיוטיקה עד שנת 2009. בשנת 1986 ייסד את בית הספר למדעי התרבות ע"ש פורטר, וניהל אותו עד 1993. היה עורך כתב־העת "הספרות" וכתב־העת הבינלאומי Poetics Today. בשנת 2007 מונה לפרופסור אֶמֶרִיטוּס. הוא ממשיך להתנדב ביחידה למחקר התרבות באוניברסיטת תל אביב בתור מורה ויועץ הלימודים. באפריל 2014 נבחר כחבר כבוד של האקדמיה האוסטרית למדעים בסקציה של מדעי הרוח והחברה. אבן־זהר פיתח את תאוריית הרב-מערכת, ופרסם אותה בשנת 1990. בעשור הראשון של המאה ה-21 נמנה עם העותרים לשינוי הלאום שלהם מ"יהודי" ל"ישראלי", עתירה שנדחתה בבית המשפט העליון בפסק דין עוזי אורנן נגד משרד הפנים. עיונים בספרות, ירושלים, משרד החינוך והתרבות - היחידה לחינוך חברתי בבתיה"ס העל־יסודיים, תשכ"ו, 1966. Even-Zohar, Itamar 2005. Papers in Culture Research. (Electronic Book) Even-Zohar, Itamar 1990. Polysystem Studies (=Poetics Today/Duke University Press, Vol. 11 #1.) Even-Zohar, Itamar 1978 Papers in Historical Poetics. Tel Aviv: Porter Institute. רשימה מלאה של עבודותיו של אבן־זהר, חלקן נגישות, באתר האינטרנט שלו (ראו "קישורים חיצוניים" להלן). סיפורים סקנדינביים בני זמננו, תרגום משפות סקנדינביות ומבוא, הוצאת עם הספר, תל אביב, 1965. חלומות על ורדים ועל אש, אייבינד יונסון, תרגום משוודית, ספרית הפועלים, תל אביב, תשל"ה 1975. תמונות מחיי נישואין, אינגמר ברגמן, תרגום משוודית, זמורה ביתן, תל אביב, תשל"ו 1976. רעב, קנוט המסון, תרגום מנורווגית ואחרית דבר, הוצאת שוקן, תשל"ז 1977. מהדורה חדשה ומתוקנת: 2016. סמיוטיקה, בלשנות, פואטיקה, מבחר מאמרים מאת רומאן יאקובסון, ערכו איתמר אבן־זהר וגדעון טורי, הקיבוץ המאוחד, תל אביב, 1986. שבעה אחים, אלקסיס קיוי, תרגום מפינית, ספרית הפועלים, תל אביב, 1987. מדיה וקבצים בנושא איתמר אבן-זהר בוויקישיתוף אתר הבית של איתמר אבן־זהר איתמר אבן-זהר, דף שער בספרייה הלאומית איתמר אבן-זהר, בלקסיקון הספרות העברית החדשה איתמר אבן-זהר, בארכיון הבימה בכמה שורות, מעריב, 7 במאי 1971 ישראל הראל, הספרות כמדע, מעריב, 21 ביוני 1974 לאה דובב, 27 פעמים אפילו, דבר, 11 באוגוסט 1978 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
לחמנייה

לחמנייה היא לחם אישי קטן. לחמנייה ניתנת לאכילה כפי שהיא או נחצית לאורכה ומשמשת להכנת כריכים. בדומה ללחם, לחמניות מצופות לעיתים בשומשום, בפרג, בגרעיני חמנית ועוד. מקובל גם למרוח לחמניות בביצה טרופה טרם האפייה כדי לתת להן ברק וצבע טיפוסי. קיימות גם לחמניות מתוקות. ישנם סוגי כריכים שמקובל להשתמש עבורם בלחמנייה מסוימת. כך למשל מקובל להגיש המבורגר בלחמנייה עגולה ונקניקייה בלחמנייה מוארכת. בקייטנות רבות בישראל נהוגה ארוחת בוקר של לחמנייה (מוארכת) ושוקו. לחמניות קלועות, בדומה לחלה קלועה, נאפו בעבר לקראת שבת. כיום ניתן למוצאן בחנויות בכל ימות השבוע. בפסח יש האופים לחמניות כשרות לפסח מקמח מצה. לחמניות קלות הן מוצר דיאטטי, הן מכילות כמחצית מכמות הקלוריות שבלחמנייה רגילה. קאייְזר-זמל - (בגרמנית - קאָייְזֶר: קיסר, זֶמֶל: לחמנייה), נקראת גם "לחמנייה וינאית" באנגלית, היא סוג של לחמנייה מעוגלת, שהומצאה בווינה לכבודו, כך טוענים, של פרנץ יוזף, קיסר אוסטריה. זוהי לחמנייה טיפוסית, עם קרום קשה, עשויה מקמח-חיטה, שמרים, לתת, מים ומלח. בחלקו העליון של הלחמנייה, ממרכזו יוצאים 5 חיתוכים מדויקים המעוקלים בסופם, היוצרים כמעין 5 פלחים על הקרום. בתקופת שלטונם של האוסטרים במחוז לומברדיה שבצפון-איטליה, ייצרו האיטלקים גרסה חלוּלה של הקאייזר-זמל וכינו אותה "מיקאֵטָה" או בשמה השני "רוזטה". נקניקייה בלחמנייה ביאלי עיצוב לחמנייה קלועה מפורום "בישול לילדים" של תפוז אנשים אבישי בן חיים, איך נראית לחמנייה כשרה?, באתר nrg, באתר nrg ברכה על לחמניות מתוקות, באתר "נקודת חיבור" - בית מדרש צעיר דורעם גונט, לחמניות בטטה וגבינה(הקישור אינו פעיל), באתר וואלה לחמניות לפטי-פה, באתר "מתכונים ממרוקו" לחמניות מגבינות - אוכל - ynet / אנה וגנר, באתר ynet קלי מגר, לחמניות פסח עם אגוזים, באתר ynet ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
פוטוספירה

הפוטוספירה היא השכבה המהווה את פניה הנראים של השמש, ובה מתרחשות כל התופעות הנראות על השמש. הטמפרטורה השוררת בפוטוספירה של השמש היא 5,800 קלווין (5,526.85 צלזיוס), ועוביה עומד על 550 קילומטר. פני הפוטוספירה אינם חלקים, אלא דמויי גרעיני חמנית, הנוצרים מזרמי בועות הגז העולים משכבת ההסעה ומעלות את הפוטונים אליה. קצותיהם הכהים של הגרעינים הם גז שהצטנן, היורד חזרה לשכבת ההסעה. פוטוספירה, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
כרומוספירה

הכרומוספירה היא שכבה דקה מהאטמוספירה התחתונה של השמש בעלת צבע אדמדם, ונמצאת מעל לפוטוספירה של השמש. עובייה של הכרומוספירה מוערך ב-2,000 ק"מ והיא נראית לעין הבלתי מזוינת רק בזמן ליקוי חמה. בשכבה זו מופיעות לשונות השמש. אלה הן פתילות שעולות ואחר כך יורדות תוך כ-10 דקות. מדיה וקבצים בנושא כרומוספירה בוויקישיתוף כרומוספירה, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
עטרה (שמש)

העטרה או קורונה (Corona) היא השכבה העליונה של כוכב, כדוגמת השמש, והיא נקראת גם "הילת השמש". העטרה מכילה בעיקר פלזמה של מימן, ויש נוכחות קטנה מאוד של יסודות נוספים. ניתן לצפות בה יחסית בקלות בזמן ליקוי חמה. עובי ההילה אינו מוגדר והיא מתמזגת עם רוח השמש ועם התפרצויות של הפוטוספירה. העטרה לא מפוזרת באופן אחיד לרוחב פני השמש. במהלך תקופות השקט של השמש, העטרה מתרכזת פחות או יותר סביב קו המשווה המגנטי, ויש בה חורים באזורי הקטבים. ואולם במהלך תקופות בהן השמש פעילה, העטרה מפוזרת סביב כל השמש, והיא פעילה במיוחד מעל כתמי שמש. בהילה ישנם אזורים שחורים (אזורי-X) הנקראים גם חורים בהילה. חורים אלה גדולים בהרבה מכתם שמש ממוצע, ולכן משך חייהם ארוך יותר. "חורים" אלה "נסגרים" תוך ארבעה חודשים וזורם מתוכם זרם חזק במיוחד של רוח שמש. עטרת השמש חמה בהרבה מפני השטח הנראים של השמש: כ-1-3 מיליון מעלות קלווין בעטרה לעומת טמפרטורה ממוצעת של כ-5,800 מעלות קלווין על פני השמש. המנגנון המדויק שגורם לחימום העטרה עדיין שנוי במחלוקת, אך שני מנגנוני חימום אפשרים שהוצעו הם השדה המגנטי של השמש ולחץ גלי הקול מלמטה (תופעה המתרחשת בכוכבים לפני הפיכתם לכוכבים מהסדרה הראשית). הגבולות החיצוניים של עטרת השמש אובדים כל הזמן לחלל, והופכים לרוח השמש. הטמפרטורה הגבוהה של העטרה מספקת לה תכונות ספקטרליות ייחודיות, שהובילו לרעיונות, במאה ה-19, כי היא כוללת אולי יסוד בלתי ידוע שזכה לכינוי "קורוניום". ואולם תכונות אלה התגלו כתכונות יוצאות דופן של יסודות מוכרים במצבים מתקדמים של יוניזציה. העטרה דלילה פי 10 12 {\displaystyle 10^{12}} מהפוטוספירה, ולפיכך היא מקרינה רק כמיליונית מהאור הנראה של הכרומוספירה (זו הסיבה שרואים אותה רק בליקוי חמה). העטרה נפרדת מהפוטוספירה באמצעות השכבה הדקה יחסית של הכרומוספירה. "ארעיות קורונלית" נוצרת כתוצאה מפליטת התפרצויות השמש או מבליטות שמש גדולות. מדובר בלולאות ענק של חומר שנע החוצה מהשמש במהירות של למעלה ממיליון קמ"ש, והן בעלות אנרגיה של פי 10 מהאנרגיה של התפרצות השמש שיצרה אותן. גם לכוכבים אחרים, מלבד השמש, יש עטרה. ניתן לצפות בעטרת הכוכבים באמצעות טלסקופים הצופים בתחום קרינת X. כמה עטרות כוכביות, במיוחד בכוכבים צעירים, הרבה יותר זוהרות מזו של השמש. הגשושית פארקר חוקרת את העטרה ובדצמבר 2021 הגיעה לראשונה אל יעדה. אתר החללית סוהו המצלמת את השמש עטרה, באתר אנציקלופדיה בריטניקה (באנגלית) ירון דרוקמן, סוכנויות הידיעות, בשל התפרצות שמש אדירה: הזוהר הצפוני נראה באזורים דרומיים יותר, באתר ynet, 11 במאי 2024 ישראלי, יוגב (2024-08-01). "יותר ממיליון מעלות: הסיבה להבדלי הטמפרטורה בין עטרת השמש לפני השטח שלה". Ynet. נבדק ב-2024-08-07. Jonathan Amos, Parker Solar Probe makes historic pass through Sun's atmosphere, BBC, December 15, 2021 (באנגלית)
וולטר סמואל

וולטר אדריאן סמואל (ספרדית: Walter Adrián Samuel; נולד ב-23 במרץ 1978) הוא כדורגלן עבר ארגנטינאי ששיחק בעמדת הבלם. סמואל החל את הקריירה שלו במועדון הכדורגל הארגנטינאי ניואל'ס אולד בויס, בו שיחק שנה בטרם עבר לבוקה ג'וניורס. בשלוש שנותיו בבוקה התבלט סמואל כבלם מוכשר, ומשך את תשומת לבם של המועדונים האירופאים הבכירים. בשנת 2000 עבר סמואל למועדון האיטלקי רומא תמורת סכום של כ-20 מיליון אירו. בזכות רמת המשחק הגבוהה שהפגין הוא כונה לעיתים "החומה". בסופו של דבר עבר סמואל לריאל מדריד, ששילמה תמורת כרטיס השחקן שלו 25 מיליון אירו. סמואל היה חלק ממערך ה"גלאקטיקוס" של ריאל, בו ניסו ראשי המועדון לבנות את קבוצת הכדורגל מכוכבים בינלאומיים. הוא לא הצליח להסתגל לסגנון המשחק של ריאל, וכעבור שנה אחת הועבר לאינטר תמורת 16 מיליון אירו. ב-23 בדצמבר 2007, בזמן הדרבי של מילאנו, ניסה סמואל לתקל את קאקה ממילאן ונפצע בברכו. לאחר מכן הוא עבר ניתוח שגרם להשבתתו ממשחק פעיל למשך חצי שנה. הוא היה אמור לחזור לשחק בשלהי עונת 2007/2008, אך חזר לשחק רק בתחילת עונת 2008/2009 תחת הדרכתו של המאמן ז'וזה מוריניו. מאז הגעתו של הברזילאי לוסיו הוא מרבה לשחק לצידו בחוליית ההגנה של אינטר. בעונת 2009/10 זכה סמואל עם אינטר בטרבל, כשהנראזורי הפכו לקבוצה האיטלקייה הראשונה שעושה זאת. סמואל אף פתח בגמר ליגת האלופות נגד באיירן מינכן והשלים בו 90 דקות מלאות. סמואל המשיך להיות חלק חשוב בהרכב הנראזורי גם בעונת 2010/11, אך פציעה במשחקה של אינטר נגד ברשה ב-7 בנובמבר 2010 השביתה אותו לתקופה ארוכה. במהלך חגיגותיה של אינטר את הזכייה באליפות העולם לקבוצות ב-18 בדצמבר 2010, קפטן הקבוצה, חבייר זאנטי לבש את חולצתו של וולטר סמואל והקדיש לו את התואר. הוא חזר למשחק פעיל ב-15 במאי 2011. ב-23 ביולי 2014 חתם סמואל בקבוצת פ.צ. בזל השווייצרית. ב-25 במאי 2016 פרש סמואל ממשחק פעיל בגיל 38. בנובמבר 2016 מונה סמואל לעוזר מאמן באינטר תחת סטפאנו פיולי. סמואל היה חבר בנבחרת הנוער הארגנטינאית שזכתה במונדיאל הנוער ב-1997. הוא ערך את הופעת הבכורה שלו במדי הנבחרת הבוגרת ב-3 בפברואר 1999 מול ונצואלה. וולטר נמנה גם על סגל הנבחרת במונדיאל 2002 ובסגל לגביע הקונפדרציות שנערך בגרמניה ב-2005. בשנת 2010 פרש מהנבחרת. בוקה ג'וניורס אליפות (אפרטורה 1998, קלאוסורה 1999) גביע ליברטדורס (2000) רומא אליפות איטליה: 2000/2001 סופרקאפ איטלקי: (2001). אינטר מילאנו אליפות איטליה (5): 2005/06, 2006/07, 2007/08, 2008/09, 2009/10 קופה איטליה: (3): 2005/2006, 2009/2010, 2010/2011 הסופר קאפ האיטלקי (3): 2005, 2006, 2010 ליגת האלופות: 2009/2010 אליפות העולם לקבוצות: 2010 נבחרת ארגנטינה גביע העולם לנוער: 1997 פ.צ. בזל אליפות שווייץ: 2014/15, 2015/16 מדיה וקבצים בנושא וולטר סמואל בוויקישיתוף וולטר סמואל, באתר Transfermarkt וולטר סמואל, באתר Soccerway וולטר סמואל, באתר WorldFootball.net וולטר סמואל, באתר National Football Teams וולטר סמואל, באתר FootballDatabase.eu פרופיל המאמן, באתר Transfermarkt זאנטי: "סמואל, זה בשבילך" 18 בדצמבר 2010.
טום ולינג

תומאס ג'. ולינג (באנגלית: Thomas J. Welling; נולד ב-26 באפריל 1977) הוא שחקן, דוגמן בעבר ומפיק טלוויזיה אמריקאי. הוא מוכר בעיקר בשל תפקידו בסדרה "סמולוויל" שם גילם את התפקיד הראשי של קלארק קנט הצעיר. וולינג נולד בפוטנם וואלי, ניו יורק. משפחתו עברה דירה לעיתים קרובות, ועשתה עצירות בוויסקונסין, דלאוור ומישיגן. וולינג למד בתיכון אוקמוס באוקמוס, מישיגן, שם החל לשחק בהצגות, אך לאחר מכן עבר לספורט. וולינג שיחק בייסבול וכדורגל, אבל הספורט האהוב עליו הוא כדורסל. וולינג הוא אחד מארבעה ילדים, עם שתי אחיות גדולות, רבקה וג'יימי, ואח צעיר יותר, מארק וולינג, שהוא גם שחקן. ב-1998 התגלה ולינג במסיבה על ידי סוכן דוגמנים שהציע לו לדגמן. ב-2000 עבר ולינג ללוס אנג'לס והצטרף לסוכנות הדוגמנות "לואיסה". הוא דגמן עבור טומי הילפיגר, קלווין קליין ואַבֶּרקְרוֹמְבִּי אנד פִיץ'. פריצתו במשחק הייתה ב-2001 כשלוהק לתפקיד משני בסדרת הדרמה המשפטית האמריקאית "המשפט של איימי". ב-5 ביולי 2002 נישא לשדרנית הרדיו ג'יימי וייט. הזוג התגרש ב-2015. ב-30 בנובמבר 2019 נישא לשחקנית ג'סיקה רוז לי. לזוג נולדו שני בנים. מדיה וקבצים בנושא טום ולינג בוויקישיתוף אתר האינטרנט הרשמי של טום ולינג (באנגלית) טום ולינג, ברשת החברתית פייסבוק טום ולינג, ברשת החברתית אינסטגרם טום ולינג, במסד הנתונים הקולנועיים IMDb (באנגלית) טום ולינג, באתר AllMovie (באנגלית) טום ולינג, באתר Rotten Tomatoes (באנגלית) טום ולינג, במסד הנתונים הקולנועיים KinoPoisk (ברוסית) טום ולינג, באתר MusicBrainz (באנגלית) אמיר קמינר, "לא רוצה להתפרסם רק כדי להיות סלבריטי", באתר ynet, 14 בנובמבר 2013
נועה פארן

נועה פארן (נולדה ב-9 באוקטובר 1982) היא אשת פרסום וקריאייטיב, לשעבר זמרת ראפ ישראלית. נועה פארן גדלה ביישוב מכבים-רעות. בגיל 15 הקימה ביחד עם חבריה ליישוב את הרכב הגנגסטא-פאנק "פרברים רפיוג'יז", שבו הייתה חברה עד לפירוקו ב-2007. במקביל, השתתפה בהרכב 'פי.אר טרופרז'. בשנת 2003 הופיעה כשחקנית אורחת ב"הפיג'מות" בערוץ הילדים. במרץ 2004 יצא שירה "להיצמד למעלה", מתוך האלבום 'מתוך הזוהמה' של ה-'פי.אר טרופרז'. האלבום יצא בלייבל היי פייבר. השיר נכלל בפסקול הסדרה "ילדות רעות". בנובמבר 2005 ביצעה את השיר "אל תשחק איתי" שכתבו והלחינו קותי ורונן סאבו מקבוצת "סוליקו". השיר שולב באוסף הלהיטים "NOW היפהופ 2" שהוציאה חברת הליקון והפך ללהיט רדיופוני. בשנת 2006 הוציאה לאור עם ההרכב פרברים רפיוג'יז את האלבום "Rapperrarium". במהלך שנת 2008 שיתפה פעולה עם הזמרת שירי מימון והקליטה עימה את השיר "ורציתי שתדעי" שהצליח בתחנות הרדיו בישראל. כמו כן, השתתפה באלבומיהם של הראפרים פלד ואורטגה, איתי לוקץ', אקסום טאבו פלוס, באלבומם של הדג נחש "בעזרת הג'אם" בשיר "להביא את המכה", ובאלבום "תעשו מקום" של הראפר סגול 59, בשיר "איך היא רוקדת". ב-2009 הוציאה את השיר והקליפ "צריך" אותו הפיק לה ג'וני גולדשטיין. את הקליפ ביים שחר ברלוביץ'. אחרי שנים כאשת תוכן וקריאייטיב עצמאית, ב-2018 הצטרפה לחברת הפרסום "Lemur Creatives", תחילה כעורכת תוכן ומדיה חברתית. והייתה שותפה ומנהלת התוכן של החברה המשרתת חברות לצד אמנים כמו וולוו ישראל, חברת יוניברסל מיוזיק, הזמר חנן בן ארי, המרכז לטיפול וחקר באוטיזם - העמותה לילדים בסיכון והזמרת ריטה. נועה חיה עם בעלה, אסף פרוש, וארבעת ילדיה בקיבוץ רמת יוחנן. מדיה וקבצים בנושא נועה פארן בוויקישיתוף נועה פארן, באתר שירונט נועה פארן, באתר Discogs (באנגלית) נועה פארן, באתר MOOMA (בארכיון האינטרנט) מוזיקה שחורה, נועה תנוע, באתר ynet, 17 בדצמבר 2008 ynet, נשמה ישראלית, באתר ynet, 2 באפריל 2009 מוזיקה שחורה, לא משחקים איתה, באתר ynet, 14 בספטמבר 2009 דיסק סנטר, פסקול הסדרה ילדות רעות, באתר דיסק סנטר נועה פארן (2024-09-04), נועה פארן - צריך, נבדק ב-2024-09-18 נועה פארן בחברת למור קריאייטיבס, באתר Lemur Creatives
פרננדו בלוצ'י

פרננדו דניאל בלוצ'י (בספרדית: Fernando Daniel Belluschi; נולד ב-10 בספטמבר 1983), המכונה "קאבזון" (Cabezon - "ראש גדול" בספרדית), הוא כדורגלן ארגנטינאי המשחק בעמדת הקשר בקבוצת לאנוס מליגת העל הארגנטינאית. בלוצ'י החל את הקריירה שלו בניואל'ס אולד בויס, בה שיחק שלוש שנים וזכה איתה באליפות ארגנטינה. בלוצ'י היה במרכזו של מאבק בין שני מועדוני הפאר של ארגנטינה, ריבר פלייט ובוקה ג'וניורס שנאבקו על שירותיו. אף על פי שמחצית מכרטיסו היה שייך לבוקה ג'וניורס, העדיף השחקן להצטרף לריבר פלייט שמאוחר יותר השלימה את רכישת מלוא הכרטיס מניואל'ס ומבוקה. בלוצ'י היה מכוכבי קבוצת הפאר הארגנטינאית שנקלעה לקשיים באותן שנים. כחלק ממגמה בכדורגל הארגנטינאי הקבוצה מכרה מחצית מכרטיסו לאנשי עסקים, ביניהם הישראלי פיני זהבי. בינואר 2008 רכשה אולימפיאקוס את מחצית הכרטיס שבבעלות ריבר פלייט תמורת 6.5 מיליון אירו אחרי שהיה מבוקש על ידי מספר קבוצות צמרת מאירופה. בקיץ 2009 עבר לקבוצת פורטו. בעונתו השנייה במועדון זכה עמה בטרבל, כולל זכייה בליגה האירופית לאחר ניצחון במשחק הגמר 1-0 על ספורטינג בראגה. בעונתו השלישית במועדון הושאל לגנואה. בקיץ 2012 עבר לבורסאספור הטורקית. ב-2015 עבר בלוצ'י לקרוס אסול מליגת העל המקסיקנית. ב-2016 עבר לסן לורנסו מליגת העל הארגנטינאית. ב-4 בינואר 2020 עבר ללאנוס בהעברה חופשית. בלוצ'י היה שותף לזכייתה של נבחרת ארגנטינה הצעירה באליפות אמריקה הדרומית לנוער בשנת 2003. בלוצ'י ערך את הופעת הבכורה שלו במדי הנבחרת הבוגרת במרץ 2005 במשחק נגד נבחרת בוליביה במסגרת מוקדמות מונדיאל 2006. נבחרת ארגנטינה עד גיל 20 אליפות אמריקה הדרומית לנוער: 2003 ניואל'ס אולד בויס אליפות ארגנטינה: אפרטורה 2004 אולימפיאקוס אליפות יוון: 2007/2008, 2008/2009 הגביע היווני: 2007/2008, 2008/2009 פורטו אליפות פורטוגל: 2010/2011 הגביע הפורטוגזי: 2009/2010, 2010/2011 הסופר קאפ הפורטוגזי: 2009, 2010 הליגה האירופית: 2010/2011 מדיה וקבצים בנושא פרננדו בלוצ'י בוויקישיתוף פרננדו בלוצ'י, באתר Transfermarkt פרננדו בלוצ'י, באתר Soccerway פרננדו בלוצ'י, באתר WorldFootball.net פרננדו בלוצ'י, באתר National Football Teams פרננדו בלוצ'י, באתר FootballDatabase.eu
רוברטו אבונדנסיירי

רוברטו קרלוס אבונדנסיירי (בספרדית: Roberto Carlos Abbondanzieri; נולד ב-19 באוגוסט 1972 בבוקט, פרובינציית סנטה פה, ארגנטינה) הוא כדורגלן עבר ארגנטינאי ששיחק בעמדת השוער באינטרנסיונל ובנבחרת ארגנטינה. הוא מכונה "פאטו" (Pato) - הברווז. אבונדנסיירי החל את הקריירה שלו בקבוצת רוסאריו סנטרל ושימש כשוער הראשון של הקבוצה במשך שנתיים. לאחר מכן הוא נרכש על ידי בוקה ג'וניורס ושימש במשך שנים כשוער השני של הקבוצה. רק לאחר פציעתו של השוער הראשון של הקבוצה, הקלומביאני אוסקר קורדובה, במהלך האפרטורה 1999 הפך אבונדנסיירי לשוער הבכיר של בוקה אך לרוע מזלו הוא נפצע גם כן. אבונדנסיירי נאלץ לחכות 3 שנים נוספות בטרם קיבל הזדמנות נוספת להפוך לשוער הבכיר של הקבוצה לאחר שקורדובה נמכר לפרוג'יה האיטלקית. יחד עם בוקה זכה אבונדנסיירי ב-6 אליפויות, 3 גביעי ליברטדורס ובשני גביעים ביניבשתיים. הוא נודע בזכות יכולתו להדוף כדורי עונשין מ-11 מ' והיה האחראי להפעלתה ולזכייתה של בוקה בליברטדורס. בקיץ 2006 חתם אבונדנסיירי על חוזה בקבוצת חטאפה הספרדית, הוא סיים את העונה (שיחק 36 משחקי ליגה) עם מספר הספיגות הנמוך ביותר מבין שוערי הליגה וזכה בפרס ריקרדו זאמורה - הפרס שמוענק לשוער המצטיין. יחד איתו משחק בקבוצה גם אוסקר אוסטארי שנחשב ליורשו בנבחרת ארגנטינה. אבונדנסיירי ערך את הופעת הבכורה שלו במדי הנבחרת ביוני 2004 בגיל 32 ומאז נחשב לשוער הבכיר של ארגנטינה. הוא היה בסגל הנבחרת לקופה אמריקה ב-2004 ובמונדיאל 2006 שנערך בגרמניה. אבונדנסיירי היה מהמצטיינים של ארגנטינה במונדיאל. הוא נפצע במהלך משחק רבע הגמר מול גרמניה ונאלץ לנטוש את המגרש. עד הופעתו במונדיאל 2006 ספג אבונדנסיירי ביקורת על כך שאינו מציג יכולת טובה בנבחרת ובכך שהיה אשם במספר שערים שספגה הנבחרת. ביקורת זו התחלפה במחמאות לאור הופעתו במשחקים בהם הצטיין. בוקה ג'וניורס ליגת העל הארגנטינאית: אפרטורה: 1998, 2000, 2003, 2005 קלאוסורה 1999, 2006 גביע ליברטדורס: 2000, 2001, 2003 הגביע הביניבשתי: 2000, 2003 גביע סודאמריקנה: 2004, 2005 רקופה סודאמריקנה: 2005 מדיה וקבצים בנושא רוברטו אבונדנסיירי בוויקישיתוף רוברטו אבונדנסיירי, באתר Transfermarkt רוברטו אבונדנסיירי, באתר Fussballdaten.de (בגרמנית) רוברטו אבונדנסיירי, באתר Soccerway רוברטו אבונדנסיירי, באתר BDFutbol רוברטו אבונדנסיירי, באתר WorldFootball.net רוברטו אבונדנסיירי, באתר National Football Teams רוברטו אבונדנסיירי, באתר FootballDatabase.eu פרופיל המאמן, באתר Transfermarkt
דנידין (פירושונים)

האם התכוונתם ל... דנידין (ניו זילנד) – עיר בניו זילנד דנידין הרואה ואינו נראה – סדרת ספרים של שרגא גפני דנידין (ראפר) – זמר היפ הופ
פוקינג

האם התכוונתם ל... פוּקִינְג כפר אוסטרי, במחוז בראונאו אם אין שבאוסטריה עילית פּוּקִינְג עיירה אוסטרית, במחוז לינץ שבאוסטריה עילית פוקינג – יישוב בדרום גרמניה שמות דומים: פקינג, שכיום נקראת בייג'ינג, בירת סין.
תעודת עניות

תעודת עניות (לטינית: Testimonium Paupertatis) היא תעודה שניתנה בכמה קהילות באירופה לעניים כאישור לעניותם. בימינו משמש המושג כמטפורה, לציון עניות רוחנית. תעודה זו העניקה לעניים זכויות שונות, כגון קבלת כספי צדקה. בימינו לא נהוג לתת תעודת עניות, אם כי קבלת תשלומי הבטחת הכנסה היא מימוש מודרני של רעיון זה, ובדומה לתעודת עניות, מקנה זכויות נוספות שבאו לתרום לרווחתו של העני. השימוש בביטוי "תעודת עניות" נפוץ בעברית המודרנית, לציון מעשה המעיד על רמת תפקודו הנמוכה של בעליו וכן עניות רוחנית, הבולטת מתוך מעשיו של אדם או ארגון. שורשיו של שימוש זה נמצאים כבר במאמר חז"ל (מסכת נדרים) "אין עני אלא בדעת". ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מאיירהופן

מאיירהופן (בגרמנית: Mayrhofen) היא עיירת נופש בעמק צילרטל שבמדינת טירול, אוסטריה. מאיירהופן ממוקמת במרחק של כשעת נסיעה מעיר הבירה של טירול, אינסברוק. העיירה מציעה מגוון פעילויות ספורט חורפיות וקיציות דוגמת: סקי, סנובורד, טיפוס הרים, רכיבה על אופניים ומצנחי רחיפה. מאיירהופן ממוקמת סמוך לקרחון הינטרטוקס (בגרמנית: Hintertux), שגובהו 3,250 מטר ובו הגלישה אפשרית לאורך כל השנה. מאיירהופן נמצאת בין ההרים פֶּנְקֶן (Penken) ואָהוֹרְן (Ahorn) שמספקים 170 ק"מ של מסלולי סקי בחורף, ומסלולי טיולים ואופניים בקיץ. על הר אהורן יש בעיקר מסלולים קלים ובינוניים, אך יש בו גם מסלול אדום תלול ששימש בעבר כמסלול דאונהיל בסבב הגביע העולמי אך הוצא לאחר שהוגדר כמסוכן מדי. בהר פנקן ניתן למצוא את המסלול התלול ביותר באוסטריה – חרקירי (Harakiri) – כמו גם מגוון רחב של מסלולים לכל רמות הקושי. מאיירהופן נמצאת בלב מרחב גלישה הקרוי Super Zillertal, שכולל 10 מרחבי גלישה ו-649 ק"מ של מסלולים בסקי פס אחד. כל מרחבי הגלישה נגישים ממאיירהופן באמצעות רכבת, ואילו לעיירות פינקנברג (Finkenberg), לָנֵרְסבָּאך (Lanersbach) ושוונדאו (Schwendau) אפשר להגיע גם בגלישה ישירה. אל פנקן ניתן להגיע באמצעות מעלית גונדולה הממוקמת ברחוב הראשי של העיירה, סמוך למלון Sport Hotel Strass שבמרכזה, בעוד שהרכבל המוביל לאהורן נמצא בדרום העיירה. החל משנת 2008 רכבל זה, שיכול לשאת עד 160 נוסעים, נחשב לגדול ביותר באוסטריה. מאיירהופן נחשבת לעיירה פופולרית בקרב גולשי סנובורד, ויש בה סנופארק גדול בחסות חברת Vans. מדי שנה בסוף עונת הסקי (בדרך כלל תחילת אפריל) מארחת מאיירהופן פסטיבל מוזיקה אלקטרונית גדול הקרוי Snowbombing. הפסטיבל, שנוסד בשנת 2000 ומתקיים במאיירהופן מאז שנת 2005, מנוהל על ידי בריטים ועל כן מושך אלפי צעירים מהממלכה המאוחדת. במהלך שבוע הפסטיבל מופיעים ברחבי העיירה די.ג'ייז מובילים מהסצנה האלקטרונית העולמית וכן מתקיימות מסיבות, תחרויות והופעות חיות רבות. מדיה וקבצים בנושא מאיירהופן בוויקישיתוף אתר האינטרנט הרשמי של מאיירהופן ynet, מאיירהופן - Mayrhofen, באתר ynet, 14 בדצמבר 2009 ליאת בן צור, ‏מאיירהופן - שילוב מנצח לחופשה לבנה, באתר GoTravel נעה חסלוביצר, קרחונים וקרחנות: סקי במאיירהופן, באתר ynet, 8 בינואר 2018 ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.